लखीमपुर खीरी। जिले के बहुचर्चित बाढ़ घोटाले की जांच में लीपापोती शुरू कर दी गई है। घोेटाले की दलदल में फंसे अभियंताओं को बाहर निकालने के प्रयास हो रहे हैं। सूत्रों की मानें तो अफसरों को क्लीनचिट देने के लिए ठेकेदारों को बलि का बकरा बनाने की तैयारी महकमे ने पूरी कर ली है। इससे एक बार फिर बाढ़-कटान बचाव कार्य के लिए प्रयोग किए गए जीईओ बैग आपूर्ति घोटाले का वह मामला सुर्खियों में आ गया है जिसका खुलासा अमर उजाला ने अपने 14 जुलाई 2010 के अंक में किया था।